b'\n_START_ARTICLE_\nCarGoTram\n_START_SECTION_\nReitti\n_START_PARAGRAPH_\nCarGoTramit kulkevat normaalioloissa tunnin v\xc3\xa4lein, tehtaan tuotantotahdista riippuen jopa 40 minuutin vuorov\xc3\xa4li on mahdollinen. P\xc3\xa4\xc3\xa4reitti kulkee logistiikkakeskuksesta (G\xc3\xbcterverkehrszentrum) Postplatzin ja Grunaer Stra\xc3\x9fen kautta edelleen Stra\xc3\x9fburger Platzille ja tehtaalle. Ruuhka-aikana CarGoTram voi k\xc3\xa4ytt\xc3\xa4\xc3\xa4 my\xc3\xb6s muita reittej\xc3\xa4.\n_START_SECTION_\nTekniikka\n_START_PARAGRAPH_\nCarGoTram on molempiin suuntiin liikenn\xc3\xb6iv\xc3\xa4 moniosainen raitiovaunu. Toisin kuin useimmissa kaupunkiliikenteeseen tarkoitetuissa henkil\xc3\xb6liikenteen raitiovaunuissa, CarGoTramissa on ohjausvaunut yksik\xc3\xb6n molemmissa p\xc3\xa4iss\xc3\xa4. Yksik\xc3\xb6n lastikapasiteetti on 214\xc2\xa0m\xc2\xb3, joka vastaa kolmea kuorma-autokonttia. Kukin ohjausvaunu voi kuljettaa 7,5 tonnin kuorman, ja kukin v\xc3\xa4livaunu kaikkiaan 15 tonnin kuorman._NEWLINE_Yksik\xc3\xb6n kaikki py\xc3\xb6r\xc3\xa4kerrat on varustettu s\xc3\xa4hk\xc3\xb6moottorein ja ovat vet\xc3\xa4vi\xc3\xa4.'